GEOGRAFIE – HS Calllies
Geografie (voorheen Aardrykskunde) is ‘n ontdekkingsreis tussen die mens en die natuur! Ware simbiose. In hierdie vakgebied ontdek leerders nuwe insigte rakende die wêreld waarin ons leef. Dit dek ‘n wye spektrum van belangstellingsvelde en vermoeëns, en is deesdae ‘n volwaardige omgewingswetenskap wat sterk met die toekoms verband hou. Hierdie vak is baie aktueel en leerders vind die aanslag verrykend.
Geografie bevat onder andere die volgende studievelde: ekonomie, klimatologie, ekologie, geomorfologie, demografie, ekistiek en geografiese inligtingstelsels.
In grade 8 en 9 word dit as gelyke vennoot van geskiedenis aangebied as die oorkoepelende vak Sosiale Wetenskap, maar vanaf graad 10 is dit ‘n volwaardige eksamenvak wat ook as universiteitsvrystellingsvak kwalifiseer.
Leeruitkomste vir Geografie
Gesonde oordeel oor die ontwikkeling, benutting en bestuur van hulpbronne
‘n Begrip van die inter-verhouding tussen die mens en die natuur
Spreek omgewingskwessies aan
‘n Gesonde begrip van konsepte en beginsels, sowel as verworwe kennis
Benut kennis en vaardighede om gesonde besluitneming aan te moedig
Aspekte van die volgende word ondersoek
Menslike geografie (Nedersettingsgeografie/Ekistiek)
Geografiese Inligtingstelsels (GIS)
Vaardighede en Waardes wat Geografie Ontwikkel
Die vermoë om feitelike inhoud te verstaan en toe te pas
Die vermoë om waar te neem, te toets, hipoteses te ondersoek en gevolgtrekkings te maak
Omgewingsbewus en –sensitiewe gemeenskappe te skep
Na Skool, wat is dié vak van Waarde?
Geografie is ‘n uitstekende vormingsvak, aangesien die inhoud en vaardighede daarvan leerders in staat stel om uitdagings oor ‘n wye spektrum die hoof te bied. Bewys van die vak se oorbruggingswaarde is dat dit op universiteit as ‘n hoofvak in die Geestes-, Natuur-, Sosialewetenskappe en Regte geneem kan word.
Gesondheid, Omgewing en Ontwikkeling
Volhoubaarheid van landelike omgewings
Fluviale Geomorfologie en Landvormformasie-studies
Sokker – Potch Boys High Toernooi
‘Santa Shoebox” – projek
Rugby – Jeffrey Barnard
Carletonville Kunsfees – Gordon du Plessis